cyanic-selkie/wikianc huggingface dataset:
பொட்டாசியம் சல்பைடு
பொட்டாசியம் சல்பைடு (Potassium sulfide) என்பது K2S. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இத்திண்மம் அரிதாக கிடைக்கிறது. தண்ணீருடன் பொட்டாசியம் சல்பைடு வினைபுரிந்து பொட்டாசியம் ஐதரோசல்பைடு மற்றும் பொட்டாசியம் ஐதராக்சைடுகளை உருவாக்குகிறது. பொதுவாக பொட்டாசியம் சல்பைடு என்று அழைக்கப்பட்டாலும் இது ஒரு நீரற்ற திண்மம் அல்ல மேற்கண்ட இரண்டு சேர்மங்களின் கலவை ஆகும்.
தயாரிப்பு மற்றும் வினைகள்
K2SO4 உடன் கல்கரியைச் சேர்த்து சூடாக்குவதன் மூலமாக பொட்டாசியம் சல்பைடைத் தயாரிக்கலாம்.:
நீரற்ற அமோனியாவில் பொட்டாசியத்துடன் கந்தகத்தைச் சேர்த்து வினைபுரியச் செய்வதன் மூலம் ஆய்வகங்களில் பொட்டாசியம் சல்பைடு தயாரிக்கப்படுகிறது. சல்பைடு ஒர் உயர் காரமாகும். ஆதலால் பொட்டாசியம் சல்பைடு முழுமையாகவும் திரும்ப மீட்சியடையாமலும் நீராற்பகுப்பு அடைகிறது.
பல செயல்முறைகளுக்கு இவ்வினை முரணாகவும் தொடர்ச்சியற்றும் காணப்படுகிறது. SH− மற்றும் OH− அயனிகளின் கலவை S2− அயனிகளின் மூலமாகச் செயல்படுகிறது. மற்ற கார உலோகங்களின் சல்பைடுகளும் இவ்வாறே செயல்படுகின்றன என்பது கவனிக்கத்தக்கது ஆகும்.
வானவெடிகளில் பயன்
தாழ்தர வெடிபொருள்கள் வெடிக்கும் பொழுது பொட்டாசியம் சல்பைடு உருவாகிறது. இவ்விடைநிலை சேர்மம் பட்டாசுத் தொழிலில் பல பயன்களை அளிக்கின்றது.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:சல்பைடுகள் பகுப்பு:கனிம வேதியியல் சேர்மங்கள் பகுப்பு:கந்தகச் சேர்மங்கள்‎
மூக்கணாங்குறிச்சி வீரபாண்டீஸ்வரர் கோயில்
மூக்கணாங்குறிச்சி வீரபாண்டீஸ்வரர் கோயில் தமிழ்நாட்டில் கரூர் மாவட்டம், மூக்கணாங்குறிச்சி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வீரபாண்டீஸ்வரர் சன்னதியும், விநாயகர், முருகன், பைரவர், நவகிரகம் உபசன்னதிகளும் உள்ளன. இக்கோயிலில் மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பிரதோஷம், சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராகவாம்பாள்புரம் ஊராட்சி
இராகவாம்பாள்புரம் ஊராட்சி (Raghavambalpuram Gram Panchayat), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5673 ஆகும். இவர்களில் பெண்கள் 2787 பேரும் ஆண்கள் 2886 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நோனேன்
நோனேன் (Nonane) என்பது கிளைவிடாத நேர்கோட்டு வடிவிலான கரிம அணுக்கள் கொண்ட ஆல்க்கேன் ஐதரோ கார்பன் ஆகும். இச்சேர்மத்தின் மூலக்கூறு வாய்பாடு C9H20 நோனேன் 35 கட்டமைப்பு சமபகுதிய வடிவங்களைக் கொண்டுள்ளது. நோனைல் என்ற வடிவம் நோனேனுக்குப் பதிலியாகும். வளைய ஆல்க்கேனுக்கு எதிரிணையான வடிவம் வளைய நோனேன் ஆகும். (C9H18). மற்ற ஆல்க்கேன்களைப் போல் அல்லாமல் இதனுடைய பெயரில் உள்ள எண்சார் முன்னொட்டு கிரேக்கம் மொழியிலிருந்து பெறப்பட்டது அல்ல மாறாக இலத்தீன் மொழியில் இருந்து பெறப்பட்டது ஆகும்.
வெளிப்புற இணைப்புகள்
பகுப்பு:ஆல்கேன்கள் பகுப்பு:நீரகக்கரிமங்கள்
சிவாஸ் மாகாணம்
சிவாஸ் மாகாணம் (Sivas Province,   ) என்பது துருக்கியின் ஒரு மாகாணமாகும். இதன் பெரும்பகுதி துருக்கியின் மத்திய அனதோலியா பிராந்தியத்தின் கிழக்கு பகுதியில் அமைந்துள்ளது. இது துருக்கியின் இரண்டாவது பெரிய மாகாணமாகும். இதன் அண்டை மாகாணங்களாக மேற்கில் யோஸ்கட், தென்மேற்கே கெய்சேரி, தெற்கே கஹரன்மரஸ், தென்கிழக்கே மாலத்திய, கிழக்கில் எர்சின்கான், வடகிழக்கில் கீரேசன், வடக்கே ஓர்டு ஆகியவை உள்ளன. இதன் தலைநகரம் சிவாஸ் நகரம் ஆகும்.
சிவாஸ் மாகாணத்தின் பெரும்பகுதி மத்திய அனதோலியன் பிராந்திக் காலநிலையைக் கொண்டுள்ளது. இதில் கோடை காலங்கள் வெப்பமாகவும் வறண்டதாகவும் இருக்கும், அதே நேரத்தில் குளிர்காலம் குளிரும், பனிமூட்டம் கொண்டதாகவும் இருக்கும். மாகாணத்தின் வடக்கு பகுதி கருங்கடல் காலநிலையைக் கொண்டுள்ளது. கிழக்கு பகுதி கிழக்கு அனதோலியனின் பிராந்தியத்தின் உயரமான பகுதி காலநிலையைக் கொண்டுள்ளது.
இந்த மாகாணம் கொண்டுள்ள வெந்நீரூற்றுகள் குறிப்பிடத்தக்கவை.
மாவட்டங்கள்
சிவாஸ் மாகாணம் 17 மாவட்டங்களாக பிரிக்கப்பட்டுள்ளது (தலைநகர் மாவட்டம் தடித்து காட்டபட்டுள்ளது): • அகான்சலர்
• அல்தன்யாயிலா
• திவ்ரிசி
• டோசனார்
• ஜெமரெக்
• கோலோவா
• கோரன்
• ஹபிக்
• ரன்மரன்லி
• கங்கல்
• கோயுலிசார்
• சர்கிஸ்லா
• சிவாஸ்
• சுசெஹ்ரி
• உலா
• விடிசெலி
• ஜாரா
செவ்வாலி பேரினம்
செவ்வாலி பேரினம் (Phoenicurus) என்பது சிறிய அளவிலான, தொல்லுலக பறவைகளின் குழு ஆகும். இவை முன்னர் அமெரிக்க பாடும் பறவைக் (டர்டிடே) குடும்பத்தில் வகைப்படுத்தப்பட்டன. ஆனால் இப்போது இவை தொல்லுலக ஈப்பிடிப்பான் குடும்பத்தின் மஸ்கிகாபிடே ஒரு பகுதியாக அறியப்படுகின்றன. இவை தற்போது நான்கு பேரினங்களாக வகைப்படுத்தப்பட்டுள்ளன. உண்மையான ரெட்ஸ்டார்ட்ஸ் ஃபீனிகுரசு, நெருங்கிய தொடர்புடைய பேரினங்கள் சைமரோரோனிசு மற்றும் ரியாகோர்னிசு, குறைந்த நெருங்கிய தொடர்புடைய ஒற்றைச் சிற்றினமுடைய, லுசினியா ஆகியவை இந்த நான்கு வகைகளாகும்.
சிவாஸ் மாகாணம்
வரலாறு
பட்டுப் பாதை மற்றும் பாரசீக அரச சாலை போன்றவை சிவாஸ் வழியாக செல்கின்றன.
செவ்வாலி பேரினம்
இவை பூச்சிகளை உண்ணக்கூடியவை. தரையில் காணும் பூச்சிகளை உண்ணும் பறவைகள் இவை. இவற்றில் பெரும்பாலானவை சிவப்பு வால் கொண்டவை. இதுவே இக்குழுவிற்கு இப்பெயரைக் கொடுக்கின்றது.ஒரு விலங்கின் வால் என்ற பொருள்கொண்ட மத்திய ஆங்கிலச் சொல் ஸ்டெர்ட் (stert) மற்றும் பழைய ஆங்கிலத்தின் ஸ்டியோர்ட் (steort) என்பதிலிருந்து பெறப்பட்டது ஸ்டார்ட் ("start") என்ற நவீன ஆங்கிலச் சொல். பெரும்பாலான சிற்றினங்கள் வலசைப் போகக்கூடியன. வட பகுதியில் வாழும் இனங்கள் நீண்ட தூரம் பயணம் செய்பவை. தென்கிழக்கு இனங்கள் பெரும்பாலும் செங்குத்தாக இடம்பெயரக்கூடியன. உயரமான பகுதிகளில் இனப்பெருக்கம் செய்து குளிர்காலத்தில் கீழ்நோக்கி வருபவை.
இவை சிறிய பூச்சி உண்ணிகள். ஆண் பறவைகள் பெரும்பாலும் சிவப்பு, நீலம், வெள்ளை மற்றும் கருப்பு ஆகிய பல்வேறு கலவையில் பிரகாசமான நிறத்தில் உள்ளன. பெண் குருவி சிவப்பு வாலுடன் வெளிர் பழுப்பு நிறத்தில் உள்ளன. சமீபத்திய மரபணு ஆய்வுகள் ஃபீனிகுரசு ஒற்றைச் சிற்றினமுடையதல்ல என்றாலும் 'ஃபீனிகுரசு' பேரினத்திற்குள் சைமரோரோனிசு மற்றும் ரியாகார்னிசு ஆகியவற்றைச் சேர்ப்பதன் மூலம் அவ்வாறு கொள்ளலாம். ஆனால், இது குறித்து பன்னாட்டு பறவையியல் காங்கிரஸ் இன்னும் முடிவு எடுக்கவில்லை.
சிவாஸ் மாகாணம்
வரலாறு
எழுதப்பட்ட வரலாற்று ஆதாரங்களின்படி, கிமு 2000 ஆம் ஆண்டின் தொடக்கத்தில் இட்டைட்டு நாகரிக காலத்தில் சிவாஸ் மாகாணப் பகுதியானது ஒரு முக்கியமான குடியேற்றமாக மாறியது. இப்பகுதியில் ஆர்மீனியர்கள், ரோமனியர், பைசந்தியர், செல்யூகியர், உதுமானியர் ஆகிய ஆட்சியாளர்களின் நாகரிகங்களுக்கு முகம் கொடுத்தது.
செவ்வாலி பேரினம்
செட்டோபாகா மற்றும் மியோபொரசு இனத்திலுள்ள புதிய உலக ரெட்ஸ்டார்ட்டுகள் நெருங்கிய தொடர்புடையவை அல்ல. இவைகள் புதிய உலக பாடும்பறவை குடும்பத்தில் பருலிடே இனவகையின. பிந்தைய இனத்தின் உறுப்பினர்கள், விரிவான வெள்ளை மற்றும் வால்களில் சிவப்பு இல்லாதவைகளாகும், இவை "வைட்ஸ்டார்ட்ஸ்" என்றும் அழைக்கப்படுகின்றன.
சிவாஸ் மாகாணம்
பொருளாதாரம்
வரலாற்று ரீதியாக, மாகாணத்தில் படிகாரம், தாமிரம், வெள்ளி, இரும்பு, நிலக்கரி, கல்நார், ஆர்சனிக், உப்பு உப்பு ஆகியவை உற்பத்தி செய்யப்பட்டன.
குறிப்புகள்
பகுப்பு:துருக்கியின் மாகாணங்கள்
பரசிட்டமோல் நச்சுமை
வலிநீக்கி மாத்திரையான பரசிட்டமோலின் (பனடோல், அசிட்டாமினோபோன்) அளவு மிகைப்புப் பயன்பாடு பரசிட்டமோல் நச்சுமை எனப்படும். உலகிலேயே பொதுவான நச்சூட்டுக் காரணியாக விளங்கும் பரசிட்டமோல், பிரதானமாக கல்லீரலையே சேதத்துக்குண்டாக்குகிறது. பரசிட்டமோல் அளவுமிகைப்பாட்டிற்கு உள்ளான பெரும்பாலானவர்களுக்கு முதல் 24  மணி நேரத்துக்கு எதுவித நச்சுமைக்குரிய அறிகுறிகளும் தென்படாமல் இருக்கலாம். மற்றையோர் வயிற்று வலி, குமட்டுதல் போன்ற அறிகுறிகளைக் கூறலாம். நாட்கள் செல்லச் செல்ல கல்லீரல் செயலிழப்புக்கான அறிகுறிகள் உருவாக சாத்தியமுண்டு; அவையாவன குருதி வெல்லம் குறைதல், குருதியின் பி.எச் (pH) பெறுமானம் குறைந்து அமிலத்தன்மையைக் குருதி பெறுதல், இலகுவில் குருதிப்போக்கு ஏற்படக்கூடிய நிலை, கல்லீரல் – மூளை நலிவு. சில வேளைகளில் சுயமாக இயல்பு நிலைக்குத் திரும்பினாலும் சிகிச்சை வழங்கப்படாத நிகழ்வுகள் மரணத்தில் முடியலாம்.
நச்சுத்தன்மை
நச்சுமையை உண்டாக்கவல்ல மருந்தின் அளவு வேறுபடக்கூடும். வயது வந்தோரில் ஏழு தொடக்கம் பத்து கிராமிற்கு மேற்பட்ட ஒருநேரப் பயன்பாடு அல்லது 150-200 மில்லிகிராம்/ கிலோகிராம் உடல் நிறை அளவிலான பயன்பாடு நஞ்சூட்டத்தை ஏற்படுத்தவல்லது. 24 மணிநேரத்தில் வெவ்வேறு சிறிய மருந்தளவுகள் மேற்கூறிய மொத்த அளவைத் தாண்டுமாயினும் நச்சுத்தன்மையை ஏற்படுத்தும்.
அறிகுறிகள்
மூன்று கட்டங்களாக நச்சுத்தன்மை ஏற்படுவதைப் பிரிக்கலாம்.
நச்சுமைக்குரிய சூழ் இடர் காரணி
மிதமிஞ்சிய நீண்டநாள் மதுபானப் பயன்பாடு, பட்டினி இருத்தல், வேறு சில மருந்துவகைகள் பயன்படுத்துதல், எ.கா: ஐசொனியாசிட் என்பன நச்சுமைக்குரிய சூழ் இடர் காரணியாகத் திகழ்கின்றன.
தடுப்பு
சரியான மருந்தளவைத் தெரிந்திருத்தல்; ஒரு கிலோ உடல் நிறைக்கு தேவையான பரசிட்டமோலின் அளவு 15 மில்லிகிராமாகப் பயன்படுத்துதல். ஒரு நாளிற்கான பரசிட்டமோலின் அளவு நான்கு கிராம்களுக்கு மேல் செல்லக்கூடாது.
சிகிச்சை
சிகிச்சையின் நோக்கம் பரசிட்டமோலை உடலில் இருந்து அகற்றி குளுட்டாதியோனை ஈடுசெய்வதாகும். அளவு மிகைப்பாட்டினால் பாதிக்கப்பட்டவர் உடனடியாகக் கொண்டுவரப்பட்டிருந்தால், பரசிட்டமோல் மேலும் அகத்துறிஞ்சப்படுவதைத் தடுப்பதற்கு கிளர்வுற்ற கரி (activated charcoal) பயன்படுத்தலாம், மாற்றுமருந்தாக N-அசெட்டைல்சிஸ்டெய்ன் உபயோகிக்கப்படுகிறது. கல்லீரல் மிகவும் பாதிப்புற்றால் கல்லீரல் மாற்றுச் சிகிச்சை அவசியமானதாகும். உடனடி சிகிச்சை நல்ல விளைவைத் தரும் அதேசமயம் தாமதமான சிகிச்சை கல்லீரலைப் பாதிப்பதுடன் இறப்பையும் உண்டாக்க வழிவகுக்கும்.
உசாத்துணைகள்
பகுப்பு:நஞ்சூட்டம்
உளூர், மேற்கு
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
மனித மூலதனம்
மனித மூலதனம் என்ற சொல், கேரி பெக்கர் என்ற பொருளாதார நிபுணர் மற்றும் சிகாகோ பல்கலைக் கழகத்திலிருந்து பொருளாதாரத்திற்கான நோபல் பரிசைப் பெற்ற இவரால் பிரபலப்படுத்தப்பட்டது. மேலும் ஜேக்கப் மினெர் என்ற அறிஞர், மனித மூலதனம் பற்றி இவ்வாறு கூறுகிறார்; அறிவு, பழக்கம், சமூக மற்றும் ஆளுமை பண்புகள், படைப்பாற்றல் உட்பட, பொருளாதார மதிப்பை உற்பத்தி செய்வதற்கு உழைக்கும் நபர்களின் திறனை உள்ளடக்கியது என்று குறிப்பிடுகிறார். வணிக நிர்வாகம் மற்றும் பெரும் பொருளாதாரத்தை நடைமுறைப்படுத்துவதில் மனித வள மேலாண்மையைப் பற்றிய ஆய்வுகள், மனித மூலதனத்திற்கு நெருக்கமான தொடர்புடையது. மனித மூலதனத்தின் ஆரம்பக் கருத்துகளின் சுவடுகள் 18ஆம் நூற்றாண்டின் ஆடம் சுமித்தோடு தொடர்புடையதாக இருக்கலாம் என்று நம்பப்படுகிறது. மனித மூலதனம் குறித்து தியாடர் சுலட்ஸ் அவர்களும் குறிப்பிடும் படியான கருத்துக்களை கூறியுள்ளார்.
சமீப கால இலக்கியத்தில், பணி-குறிப்பிட்ட மனித மூலதனத்தின் புதிய கருத்து 2004 ஆம் ஆண்டில் MIT சார்ந்த பொருளாதார நிபுணரான ராபர்ட் ஜிப்பான் மற்றும் மைக்கேல் வால்ட்மேன், மைக்கேல் வால்ட்மேன், கார்னெல் சார்ந்த ஒரு பொருளாதார நிபுணர் ஆகியோரால் உருவாக்கப்பட்டது. பல சந்தர்ப்பங்களில், மனித மூலதனம் பணியின் தன்மைக்கு (அல்லது பணிக்காகத் தேவையான திறன்கள்) குறிப்பிட்டதாகக் கருதப்படுகிறது, பணிக்காக மனித மூலதனத்தை மாற்றுவதற்கான தேவைகள் பல நிறுவனங்களுக்கு மதிப்புமிக்கதாக உள்ளது. வேலைவாய்ப்பு, ஊதிய இயக்கவியல், போட்டிகள், நிறுவனங்களுக்குள் பதவி உயர்வு இயக்கவியல் போன்றவற்றில் இந்த கருத்து பயன்படுத்தப்படலாம்.
மேற்கோள்கள்
பகுப்பு:பொருளாதாரம் பகுப்பு:மூலதனம்
லஷ்மிநாராயணபுரம் ஊராட்சி, கடலூர்
லஷ்மிநாராயணபுரம் ஊராட்சி (Lakshmi narayanapuram Gram Panchayat), தமிழ்நாட்டின் கடலூர் மாவட்டத்தில் உள்ள பண்ருட்டி வட்டாரத்தில் அமைந்துள்ளது. இந்த ஊராட்சி, பண்ருட்டி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9445 ஆகும். இவர்களில் பெண்கள் 4663 பேரும் ஆண்கள் 4782 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காயின்பேசு
காயின்பேசு, (ஆங்கிலத்தில், Coinbase), சான் பிரான்சிஸ்கோவைத் தலமையிடமாகக் கொண்டு இயங்கும் எண்ணிம நாணய சந்தை ஆகும். இவர்கள், பிட்காயின், பிட்காயின் கேஷ், ஈத்தரீயம், ஈத்தரீயம் கிளாசிக், லைட்காயின் உள்ளிட்ட எண்ணிம நாணயங்களை சுமார் 32 நாடுகளில் உள்ளூர் பணத்திற்கு பரிமாற்றம் செய்கின்றனர். அதுமட்டுமின்றி 190 நாடுகளில் பிட்காயின் பரிவர்த்தனை மற்றும் சேமிப்பு சேவையை வழங்குகின்றனர்.
வரலாறு
சூன் 2012 அன்று பிரையன் ஆர்ம்ஸ்ட்ராங், பிரெட் எஃர்சாம் ஆகியோரால் துவங்கப்பட்டது. அக்டோபர் 2012 அன்று, வங்கிகள் வாயிலாக பிட்காயின் வர்த்தகத்தை துவங்கியது.
சந்தைகள்
காயின்பேசு நிறுவனம், காயின்பேசு மற்றும் காயின்பேசு ப்ரோ என இரண்டு சந்தைகளை வைத்துள்ளது. மார்சு 26, 2018 அன்று காயின்பேசு நிறுவனம் ஈஆர்சி 20 நாணயங்களை விரைவில் தங்கள் சந்தையில் களமிறக்க உள்ளதாக கூறியுள்ளது.
உசாத்துணை
பகுப்பு:எண்ணிம நாணய சந்தை
இசுட்ரோன்சியம் ஆக்சலேட்டு
வான வெடிமுறைப் பயன்கள்
இசுட்ரோன்சியம் ஆக்சலேட்டு சூடுபடுத்தும்போது சிதைவடைகிறது
வெப்பத்துடன் கொண்டுள்ள இச்சிதைவடையும் பண்பினால் வானவெடிச் செயல்முறைகளுக்கு உகந்த ஒரு முகவராக இது பயன்படுத்தப்படுகிறது. இசுட்ரோன்சியம் ஆக்சைடாக சிதைவடையும் போது இவ்வினையில் சிவப்பு நிறம் உருவாகிறது. வினையில் உருவாகும் கார்பனோராக்சைடு மக்னீசியம் ஆக்சைடுடன் சேர்ந்து மேலும் ஒடுக்கமடைகிறது. மக்னீசியத்தின் முன்னிலையில் இசுட்ரோன்சியம் ஆக்சலேட்டு ஒரு சிறந்த சிவப்பு நிற உற்பத்தி முகவராக செயல்படுகிறது. மக்னீசியம் பயன்படுத்தப்படாத நிலையில் இதே வினைக்கு இசுட்ரோன்சியம் கார்பனேட்டு ஒரு நல்ல மாற்றாகப் பயன்படுகிறது.
மேற்கோள்கள்
பகுப்பு:இசுட்ரோன்சியம் சேர்மங்கள் பகுப்பு:ஆக்சலேட்டுகள்
ரேபரேலி மாவட்டம்
ரேபரேலி மாவட்டம் (रायबरेली ज़िला, رائے بریلی ضلع) இந்தியாவின் உத்தரப்பிரதேச மாநில மாவட்டங்களில் ஒன்று. இம்மாவட்டத்தின் தலைநகரம் ரேபரேலி நகரம் ஆகும். இம்மாவட்டம் லக்னௌ பிரிவின் கீழ் அமைந்துள்ளது.
பொருளாதாரம்
2006ல் பஞ்சாயத்து ராஜ் அமைச்சகம் ரேபரேலி மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ரேபரேலி மாவட்டத்தின் மொத்த மக்கட்தொகை 3,404,004. இது தோராயமாக பனாமா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 97வது இடத்தில் உள்ளது. இந்த மாவட்டத்தின் மக்கட்தொகை அடர்த்தி 739 PD/sqkm. மேலும் ரேபரேலி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 18.51%. ரேபரேலி மாவட்டத்தின் பாலின விகிதப்படி 1000 ஆண்களுக்கு 941 பெண்கள் உள்ளனர். மேலும் ரேபரேலி மாவட்ட மக்களின் கல்வியறிவு விகிதம் 69.04%.
மொழிகள்
இம்மாவட்டத்தில் அவதி மொழி பெரும்பான்மையாக பேசப்படுகிறது. இம்மொழியை 38 மில்லியன் மக்கள் அவத் பகுதியில் பேசுகின்றனர்
வெளியிணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
உரோஜர் ஜான் டெய்லர்
பேரா.உரோஜர் ஜான் டெய்லர் (Roger John Tayler) (25 அக்தோபர் 1929 – 23 ஜனவரி 1997) ஒரு பிரித்தானிய வானியலாளரும் அரசு கழக ஆய்வுறுப்பினரும் பிரித்தானியப் பேரரசாணையைப் பெற்றவரும் ஆவார். இவர் உடுக்கணக் கட்டமைப்பும் படிமலர்ச்சியும், மின்னணுப் பாய்ம நிலைப்பு, அணுக்கரு வினைவழித் தனிமவாக்கம், அண்டவியல் ஆகிய புலங்களில் முதன்மையான கொடைகளை வழங்கியுள்ளார். இவர் பல பாடநூல்களை இயற்றியுள்ளார். இவர் அண்ட இய்ற்பியலில் எல்லியவாக்கச் சிக்கல்களைப் பற்றி பிரெட் அயிலுடனும் சுட்டீவன் ஆக்கிங்குடனும் கேம்பிரிட்ஜ் பல்கலைக்க்ழகத்தில் கூட்டாய்வு செய்துள்ளார்.
கல்வி
இவர் 1940 இலிருந்து 1947 வரை சொலிகல் பள்ளியில் கல்வி பயின்றார். இவர் முதலில் ஆர்வெல்லிலும் குகாமிலும் இருந்த அணுவாராய்ச்சி நிறுவனத்திலும் பின்னர் கேம்பிரிட்ஜ் பல்க்லைக்கழகத்திலும் பணியாற்றினார். இங்கு இவர் கணிதவியல் விரிவுரையாளராகவும் கிறித்தி கல்லூரியில் பாட்த் திட்ட ஆய்வுறுப்பினராகவும் இருந்தார். பின்னர், இவர் 1966 இல் சுசெக்சு பல்கலைக்கழகத்துக்கு சென்றார். இவர் 1969 இல் வானியல் பேராசிரியராக இலண்டன் கிரெழ்சாம் கல்லூரியில் பணியமர்த்தப்பட்டார்.
வாழ்க்கைப்பணி
இவர் அரசு வானியல் கழகத்தில் 1971 இலிருந்து 1979 வரை செயலாளராகவும் 1979 இலிருந்து 1987 வரை பொருளாளராகவும் இறுதியாக1989 இலிருந்து 1990 வரை தலவராகவும் இருந்துள்ளார். இவர் 1995 இல் அரசு கழக ஆய்வுறுப்பினராக தேர்ந்தெடுக்கப்பட்டார். இவரது பேராளுமைச் சான்று பின்வர்மாறு கூறுகிறது. "'' உரோஜர் டெய்லரின் பன்முக வானியல் பணி விண்மீன்கண படிமலர்ச்சி முன்னோடி ஆய்வுகளோடும் பகுதி வெப்பச்சுழல்வு நிகழ்வின் கண்டுபிடிப்போடும் தொடங்கியது. இவரது ஆர்வெல் மின்னணுப் பாய்ம நிலைப்பு குறித்த ஆய்வு, நிலைப்புற்ற சிட்டிகை விவாதமும் தடைமையால் உருவாகும் நிலைப்பின்மைகளின் முன்கணிப்பும் உள்ளடக்கியதாகும். பின்னர், இவர் இந்தப் புலமையினைக் காந்தப்புலங்களின் ஆய்வுக்கும் வெப்பச்சுழலூடாக சுழற்சிக்கும் காந்தப்புலங்களுக்கும் இடையிலான ஊடாட்ட நிலைப்பு பற்றிய ஆய்வுக்கும் பயன்படுத்தினார். அண்டவியலில், இவர் ஆயிலுடன் இணைந்து, அண்ட எல்லியச் செறிவைக் கண்க்கிட்டுள்ளார். இதில் நொதுமி(neutron) அரைவாணாள் குறித்தும் நொதுமன்(neutrino ) வகைகளின் எண்ணிக்கையின் முதன்மை குறித்தும் வற்புறுத்தியுள்ளார். இவர் அணுக்கருத் தொகுப்பில் உயர் வெப்பநிலைகளில்செறிவாக இரும்பு உச்சத் தனிமங்கள் உருவாதலைக் கணித்துள்ளார். அண்மையில் இவர் பால்வெளிகளின் வேதியியல் படிமலர்ச்சி ஆழமான ஆய்வுகளில் ஈடுபட்டுள்ளார். இவர் கணிசமான ஆழமும் பொருளும் மிக்க மீளாய்வுக் கட்டுரைகளும் பாடநூல்களும் எழுதியுள்ளார். இவை உலக முழுவதும் பின்பற்றப்படுகின்றன. மேலும், இவர் அரசு வானியல் கழகத்தின் ஊடாக தன்னிகரற்ற பொதுமக்கள்நலத்துக்காகப் பாடுபட்டுள்ளார்.''"
இவர் 1990 புத்தாண்டு தகைமை வழங்கல் நிகழ்வில் பிரித்தானியப் பேரரசாணை வழங்கப்பட்டார்.
பகல் பத்து
வெளி இணைப்புகள்
பகுப்பு:வைணவ விழாக்கள்
தெலுங்கு மொழி
thumb|right|200px|இந்தியாவில் பெரும்பாலும் தெலுங்கு பேசும் பகுதி தெலுங்கு (Telugu, తెలుగు) தென்னிந்தியாவில் உள்ள ஆந்திர பிரதேசம் மற்றும் தெலங்காண த்தில் அரசு ஏற்பு பெற்ற மொழி. இந்திய அரசால் ஏற்கப்பட்ட 22 மொழிகளில் தெலுங்கு ஒன்றாகும். இம்மொழி தமிழ்நாடு, கருநாடகம் ஆகிய மாநிலங்களிலும் அதிக அளவில் பேசப்பட்டு வருகிறது. உலகில் அதிக அளவில் பேசும் மொழிகளில் தெலுங்கு 13-ஆவது இடத்தில் உள்ளது. இந்தியாவில் இந்தியை அடுத்து தெலுங்கு மொழி பேசுவோர் அதிகளவில் உள்ளனர். மக்கள் தொகை கணக்கெடுப்பின்படி இந்தியாவில் 9 கோடியே 30 இலட்சம் (93 மில்லியன்) மக்கள் தெலுங்கு மொழி பேசுகிறார்கள். கர்நாடக இசையில் மிக அதிக அளவில் பயன்படும் மொழியும் 'வடுகத்' தெலுங்கு ஆகும். 2008-ஆம் ஆண்டு நவம்பர் 1 அன்று இந்திய அரசால் தெலுங்கு செம்மொழியாக அறிவிக்கப்பட்டது.
தோற்றம்
தெலுங்கு தமிழிய மொழிக் குடும்பத்தைச் சேர்ந்த ஒரு மொழி. மற்ற தமிழ் மொழிக் குடும்ப பிரிவுகளை போலவே தெலுங்கு மொழி சமசுகிருதத்தில் இருந்து தோன்றவில்லை. இந்தியாவில் ஆரியமொழி நுழைவதற்கு முன்னர் இந்தியா முழுவதும் தமிழ் மொழி பேசப்பட்டு வந்தது. முழுவதுமாக நிறுவப்படாது இருப்பினும், சிந்து சமவெளி நாகரீகம் தமிழ் மொழி நாகரீகமாக இருப்பதற்கு அதிக அடிப்படை வாய்ப்புகள் உள்ளன.
தெலுங்கு பழந்தமிழ் மொழியில் இருந்து தோன்றிய ஒரு மொழி. இது தக்காண உயர்பீட நிலப்பகுதியில் உள்ள மக்கள் பேசும் தென்-நடு தமிழ் மொழித் துணைக்குடும்பத்தைச் சார்ந்தது. இக்குடும்பத்தைச் சார்ந்த மற்ற மொழிகள் கொண்டி, கூய், குவி போன்ற தெலுங்குடன் மிகவும் நெருங்கிய தொடர்புடைய மொழிகள் ஆகும். இந்தியாவில் மிக அதிகளவில் பேசப்படும் தமிழ் மொழிக் குடும்பத்திம் தெலுங்கே.
தெலுங்கு மற்ற மொழிகளின் சொற்களை மிகவும் எளிதாக ஏற்றுக்கொள்ளும். சமசுகிருத மொழி தெலுங்கு இலக்கியத்தில் தாக்கம் ஏற்படுத்தியது போல், வேறெந்த மொழியும் தாக்கம் ஏற்படுத்தியதில்லை என்று கூறுவர் (இதேக் கருத்தை வங்காளி, மராத்தி மொழியாளர்களும் கூறுவர்). தெலுங்கு மொழியில் பல எழுத்துக்கள் முக்கியமாக ஹ கலந்த எழுத்துக்கள் சமசுகிருத மொழிக்காகவே நெடுங்கணக்கில் சேர்த்துக்கொள்ளப்பட்டது. சமசுகிருத்தின் தாக்கம் தமிழை தவிர்த்து அனைத்து இந்திய மொழிகளிலும் உள்ளது தான். உருது மொழி மற்றும் ஆங்கில மொழி சொற்களைக்கூட தெலுங்கு மொழி ஏற்றுக்கொண்டுள்ளது.
சொற்பிறப்பியல்
கி.பி. 1000 ஆண்டுக்கு முந்தைய கல்வெட்டுகளில் தெலுகு என்ற சொல் காணமுடியாது. 11-ஆவது நூற்றாண்டில் "தெலுங்கு பூமிபாலுரு" (తెలుంగు భూమిపాలురు), "தெல்கரமாரி" (తెల్గరమారి), "தெலிங்ககுலகால" (తెలింగకులకాల), "தெலுங்க நாடோளகண மாதவிகெறிய" (తెలుంగ నాడోళగణ మాధవికెఱియ) போன்ற குறிப்புகள் காணக்கிடைக்கின்றன.
11-ஆம் நூற்றாண்டுக்குப் பிறகே தெனுகு என்ற சொல் வழக்கில் வரத் துவங்கியது. சிலர் திரிலிங்கம் என்ற சொல்லில் இருந்து தெலுங்கு தோன்றியிருக்கலாம் எனக் கருதுகின்றனர். திரிலிங்கம் என்பது காலேசுவரம், சிரீசைலம், திரட்சராமம் முதலிய மூன்று சிவத்தலங்களை குறிக்கும். இம்மூன்று இடங்களும் தெலுங்கு தேசத்தின் எல்லைகளாக அமைந்த காரணத்தினால் இப்பெயர் ஏற்பட்டிருக்கலாம் என சிலர் கருதுகின்றனர். சிலர் திரிலிங்கம் என்ற சொல்லில் இருந்து தெலுங்கு தோன்றியிருக்கலாம் எனக் கருதுகின்றனர். ஆனால் இது பின்னர் எழுந்த பண்பாட்டு அடிப்படையில் தரும் காரணம் எனவும் தெலுகு என்ற சொல்லே பழமையானது எனவும் வரலாற்றாசிரியர்கள் கருத்து தெரிவிக்கின்றனர். 12-ஆம் நூற்றாண்டில் "நவலட்ச தெலங்கு" (నవలక్ష తెలంగు) என்ற குறிப்பு காணப்படுகிறது.
எது எவ்வாறாக இருப்பினும், தெலுங்கு தேசத்தின் பெயர் தெலிங்க தேசம் அல்லது தெலங்க தேசம் என்றிருந்திருக்க வேண்டும். எனவே அதன் வேர்ச்சொல் தெலி (తెలి – "பிரகாசம்") ஆகவும் இருக்கலாம். தெலுங்குப்பண்டிதர்கள் தெலுங்கு என்பதன் சரியான வடிவம் தெனுகு எனக் கூறுகின்றனர். தெனுகு என்றால் தேன் போன்ற மொழி என்று பொருள் (తేనె (தேனெ) – "தேன்"). தேன் போன்ற இனிய மொழி ஆகையால் தெனுகு என்பது பிற்காலத்தில் தெலுகு என ஆகியிருக்கலாம் என்பது இவர்கள் கருத்து
மொழி வரலாறு
தெலுங்கு மொழியில் வரலாற்றைப் பின்வரும் கட்டங்களாகப் பிரிக்கலாம்
கி.மு. 200 – கி.பி. 500
பழங்கால பிராகிருத/சமசுகிருத பிராமி கல்வெட்டுகளில், தெலுங்கு இடம் மற்றும் பெயர்கள் காணப்படுகின்றனர். இதிலிருந்து ஆந்திர தேசத்தை ஆண்ட சாதவாகனர்கள் பிராகிருதத்தை தாய் மொழியாகக் கொண்டவர்கள் எனத்தெரிகிறது. தெலுங்குச் சொற்கள் மகாராட்டிரிப் பிராகிருதத்தில் எழுதப்பட்ட பாடல்களில் காணப்படுகின்றன.
கி.பி. 500 – கி.பி. 1100
தெலுங்கு மொழி, கல்வெட்டுகள் முதன்முதலாக ஆந்திரத்தின் கடப்பா மாவட்டத்தில் கண்டெடுக்கப்பட்டுள்ளது. இது கி.பி. 575-ஆம் காலத்திய கல்வெட்டாகும். இக்கல்வெட்டு ரேனாட்டி சோழர்களால் எழுதப்பட்டதாகக் கருதப்படுகிறது. இவர்களே முதன் முதலாக சமசுகிருதத்தை விடுத்து உள்ளூர் மொழியான தெலுங்கில் கல்வெட்டுக்களை வெளியிட்டனர். இவர்களுக்குப் பிறகு பிற சாளுக்யர்களும் கல்வெட்டுகளைத் தெலுங்கில் பயன்படுத்த ஆரம்பித்தனர். இக்காலத்தில் தான் தெலுங்கு இலக்கியம் தோன்ற ஆரம்பித்தது. தெலுங்கில் எழுதப்பட்ட முதல் இலக்கியமாகக் கருதப்படும் நன்னய்யரின் மகாபாரதம் இக்காலகட்டத்திலே எழுதப்பட்டது. மேலும், இதே காலத்தில் தெலுங்கு மொழியில் பல்வேறு ஒலியியல் வேறுபாடுகள் ஏற்பட்டன.
கி.பி. 1100 – கி.பி. 1400
இக்காலகட்டத்தில் இலக்கிய தெலுங்கு பேச்சு வழக்கில் இருந்து மிகவும் வேறுபடத்துவங்கியது. ஒரு நிலையில் கேதனர் என்ற புலவர் மக்கள் பயன்படுத்தும் சொற்களை இலக்கியங்களில் கையாளாகாது, எனக்கருத்தை வெளியிட்டார். மேலும் பல வடமொழி நூல்கள் தெலுங்கில் மொழிப்பெயர்க்கப்பட்டது. மேலும் தெலங்காணா பகுதிகளில் சுல்தான்களின் இதே காலகட்டத்தில்தான் துவங்கியது
கி.பி. 1400 – கி.பி. 1900
இக்காலத்தில், தெலுங்கு மற்ற இந்திய மொழிகளைப் போலவே பலவிதமான வேறுபாடுகளை சந்தித்தது. இசுலாமிய தாக்கத்தின் காரணமாக தெலங்காணா வழக்கு மற்றப் பொதுத் தெலுங்கு வழக்கிலிருந்து மிகவும் வேறுபட்டுவிட்டது. தெற்கில் கோதாவரி நதி பகுதிகளில், விசயநகர அரசு 1336 முதல் 1600 வரை மிகவும் செல்வாக்குடன் திகழ்ந்தது. விசய நகர அரசர் கிருட்டிண தேவராயரின் காலம் தெலுங்கு இலக்கியத்தின் பொற்காலம் என கருதப்படுகிறது. தெலுங்கு இலக்கியம் இவரது காலத்தில் மிகவும் எழுச்சியுடன் திகழ்ந்தது. விசய நகர அரசின் வீழ்ச்சிக்கு பிறகு தெலுங்கு பேசும் பகுதிகளில் இசுலாமிய ஆட்சி நிறுவப்பெற்றது. இதன் காரணத்தால் பல பாரசீக மற்றும் உருது சொற்களும் தெலுங்கு மொழியில் கலந்தன.
கி.பி. 1900 முதல் இன்று வரை
20-ஆம் நூற்றாண்டின் முற்பகுதியில் ஆங்கிலேயரின் ஆட்சியின் காரணமாக, ஆங்கிலத்தில் தாக்கம் தெலுங்கு மொழியில் ஏற்பட்டது. குறிப்பாகச் சென்னை மாகாணத்தில் இத்தாக்கம் உணரப்பட்டது. இக்காலகட்டத்தில் பல்வேறு நவீன கால இலக்கியங்கள் தோன்ற துவங்கின.
ஆனால் பேச்சு வழக்குக்கும் எழுத்து வழக்குக்கும் மிகப்பெரிய வேறுபாடுகள் இருந்தன. இதைக் கருத்தில் கொண்டு தெலுங்கை, மக்கள் பேச்சு மொழிக்கு ஒட்டிய நடையில் தற்போது எழுதி வருகிறார்கள். right|thumb|உலக தெலுங்கு மகாசபையின் மாநாட்டின் போது வெளியிடப்பட்ட தபால் தலை. இதில் எழுதப்பட்டுள்ளவை -தேச பாசலந்து தெலுகு லெச, எந்தரோ மகானுபாவுலு அந்தரிகி வந்தனமுலு, பஞ்சதாரகன்னி பனச தொநலகன்ன கம்மனி தேனலகன்ன தெலுகு மின்ன
பேசப்படும் பகுதிகள்
தெலுங்கு மொழி, இந்தியாவில் உள்ள ஆந்திரப் பிரதேச தெலங்கானா மாநிலங்களில் அதிக அளவில் பேசப்படும் மொழி. மேலும் தமிழ் நாடு, கருநாடகம், ஒரிசா முதலிய பக்கத்து மாநிலங்களிலும் பேசப்படுகிறது..விசயநகரப் பேரரசின் காலத்தில் தமிழ் நாட்டில் தோன்றிய நாயக்கர் ஆட்சி ஒரு முக்கிய காரணமாக விளங்குகிறது. நாயக்கர்கள் ஆட்சியின்போது ஆந்திராவில் இருந்து பல்வேறு மக்கள் தமிழ்நாட்டில் குடியேறினர்.
மேலும் பகுரைன், இங்கிலாந்து, பிசி, மலேசியா, மொரிசியசு போன்ற  நாடுகளிலும் இம்மொழி பேசப்படுகிறது.
வட்டார வழக்குகள்
பேரத், தசரி, தொம்மரம், கொலரி, கமதி, கொண்டாவ், கொண்ட-ரெட்டி, சலேவரி, தெலங்காணம், வடகம், சிரீகாகுளம், விசாகபட்டினம், கிழக்கு கோதாவரி, மேற்கு கோதாவரி, ராயலசீமா, நெல்லூர், குண்டூர், வடரி மற்றும் ஏனாடு ஆகியவை தெலுங்கு மொழியில் வெவ்வேறு வட்டார வழக்குக்கள் ஆகும்.
தமிழ் நாட்டில் பேசும் தெலுங்கு மொழியை, சென்னை, கோயம்புத்தூர் மற்றும் சேலம் வட்டார வழக்கென பிரிக்கலாம். மேலும், விருதுநகர், புதுக்கோட்டை, கடலூர், மதுரை, தஞ்சாவூர் பகுதிகளில் தெலுங்கு பேசுவோர் உள்ளனர். தமிழ்நாட்டில் பேசும் தெலுங்கில் அதிக அளவில் தமிழ் மொழி கலப்பைக் காண முடியும்.
செம்மொழியாக அறிவிக்க கோரிக்கை
இந்திய அரசு தமிழைச் செம்மொழியாக அறிவித்ததை அடுத்து தெலுங்கு மொழிக்கு செம்மொழி என்னும் சிறப்புநிலை வேண்டுமென கோரிக்கையை இந்திய அரசுக்கு விடப்பட்டு அது ஏற்கொள்ளப்பட்டது. தற்போது தெலுங்கு, கன்னடம் ஆகிய இருமொழிகளும் செம்மொழிகள் என அறிவிக்கப்பட்டுள்ளன.
ஒலிகள் மற்றும் எழுத்துமுறை
தெலுங்கு எழுத்துமுறை அபுகிடா வகையைச் சார்ந்தது. தெலுங்கு எழுத்துக்களை கோலமி போன்ற திராவிட மொழிகளை எழுதவும் அரிதாக பயன்படுத்தப்படுகிறது. தெலுங்கு எழுத்துக்கள் பிராமி எழுத்துக்களில் இருந்து உதித்த பல்லவ கிரந்த எழுத்துக்களில் இருந்து தோன்றியது.
உயிரெழுத்துக்கள்
தெலுங்கில் திராவிட மொழிகளுக்கே உரிய எகர ஒகர ஒலியுடன் சமசுகிருதத்தில் உள்ள அனைத்து உயிரெழுத்துகளும் உள்ளன. ఋ ౠ ఌ ౡ అం అః
மெய்யெழுத்துக்கள்
தெலுங்கு சமசுகிருத நெடுங்கணக்கில் உள்ள அனைத்து எழுத்துக்களுடன், திராவிட மொழிகளுக்கு உரிய ளகரம் மற்றும் றகரமும் கொண்டுள்ளது. தெலுங்கு மொழியில் பழங்காலத்தில் ழகரம் இருந்தது. ஆனால் தற்சமயம் அவ்வொலி மறைந்து விட்டது.
క ఖ గ ఘ ఙ
ట ఠ డ ఢ ణ
త థ ద ధ న
ప ఫ బ భ మ
య ర ఱ ల ళ
వ స శ ష హ
தெலுங்கு மொழி மிகவும் இனிமையான மொழியாகப் பலரால் கருதப்படுகிறது. தெலுங்கில் அனைத்துச் சொற்களும் இத்தாலிய மொழியைப் போல் உயிரெழுத்துடன் முடிவடைகிறது. எனவே தான் இம்மொழியின் இனிமையைக்கருதி ஆங்கிலேயர்கள் இதை கிழக்கின் இத்தாலிய மொழி (Italian of the East) என அழைத்தனர். தெலுங்கில் ஒரு பெயர் அறியப்படாத கவி இவ்வாறு கூறியுள்ளார்.
வடமொழியின் சக்கரை பாகு, தமிழின் அமிழ்தத்தண்மை கன்னடத்தின் கத்தூரி நறுமணம் இவை அனைத்தையும் ஒரு சேர உடையது தான் தித்திக்கும் தெலுங்கு
இலக்கியம்
தெலுங்கு மொழியில் முதல் இலக்கியமாக நன்னய்யரின் (1022–1063) மகாபாரதம் கருதப்படுகிறது. இவரது காலத்துக்கு பிறகு திக்கன்னா, எர்ரன்னா போன்ற பல்வேறு புலவர்கள் தெலுங்கு இலக்கியம் செறிவடைந்தது. பிறகு சிரீநாதர் (1365–1441) என்பவர் பிரபந்த இலக்கியத்தை பிரபலமாக்கினார். வேறு சிலர் வடமொழி நூல்களை தெலுங்கு மொழியில் மொழிபெயர்த்தனர். சிரீநாதருக்கு பிறகு போதனா (1450–1510), சக்கன்னா, கௌரனா போன்றோர் சமயம் தொடர்பான இலக்கியங்களை எழுதினர்.
எனினும், பதினாறாம் நூற்றாண்டை சேர்ந்த விசயநகர அரசர் கிருட்டிணதேவராயரின் காலம் தான் தெலுங்கு இலக்கியத்தின் பொற்காலம் என அழைக்கப்படுகிறது. விசயநகர காலத்தில் தஞ்சாவூர் மற்றும் மதுரையில் பல்வேறு தெலுங்கு இலக்கியங்கள் தோன்றின. பிறகு சுல்தான்களின் ஆட்சி ஏற்பட்டதால் தெலுங்கு இலக்கியத்தில் சற்று தொய்வு ஏற்பட்டது. இக்காலகட்டத்தில் தான் தியாகராயர் தன்னுடைய கீர்த்தனைகளைத் தெலுங்கு மொழியில் எழுதினார்.
20ஆம் நூற்றாண்டுகளில் மேலை நாட்டு இலக்கியங்களின் தாக்கத்தால் சிறுகதை, நாவல் போன்ற நவீன கால இலக்கியங்கள் தோன்றின.
== எண்கள் ==
அன்றாட வழக்குகள்:
எதிர்
வெளி இணைப்புகள்
பகுப்பு:தெலுங்கு பகுப்பு:திராவிட மொழிகள் பகுப்பு:இந்திய மொழிகள்
லாடபுரம் ஊராட்சி
லாடபுரம் ஊராட்சி (Ladapuram Gram Panchayat), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8881 ஆகும். இவர்களில் பெண்கள் 4432 பேரும் ஆண்கள் 4449 பேரும் உள்ளனர். பெரம்பலூர் மாவட்டத்தின் மேற்கு எல்லையாக விளங்கும் பச்சைமலை அடிவாரத்தில் அமைந்துள்ள கிராமமாகும். இங்கு ஆணைக்கட்டி ஆறு மற்றும் மயிலூற்று அருவி உள்ளது.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பார்க்க
எம். அய்யாக்கண்ணு முன்னாள் நாடாளுமன்ற உறுப்பினர்.
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
எக்ஸோடஸ்: கோட்ஸ் அண்ட் கிங்ஸ்
இந்த திரைப்படம் தமிழில் மொழிமாற்றம் செய்யப்பட்டு பாக்ஸ் ஸ்டார் இந்தியா என்ற நிறுவனத்தின் மூலம் வெளியானது என்பது குறிப்பிடத்தக்கது.
கதைச்சுருக்கம்
தனது குடும்பத்தை பிரிந்து, அடிமைப்பட்டு கிடக்கும் தன் நாட்டு மக்களை மீட்க எகிப்து நோக்கி பயணப்படுகிறார் மோசே. இறுதியில், அந்த மக்களை மோசே மீட்டு வந்தாரா? அவர்களை மீட்க கடவுள் மோசேவுக்கு எவ்வாறு உதவினார்? என்பதே மீதிக்கதை.
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:2014 முப்பரிமாணத் திரைப்படங்கள் பகுப்பு:பிரித்தானிய திரைப்படங்கள் பகுப்பு:பிரெஞ்சுத் திரைப்படங்கள்
சன்னாவூர் (வடக்கு)
சன்னாவூர் (Sannavur) என்ற ஊர் அரியலூர் மாவட்டம், தமிழ்நாட்டில் உள்ளது.
மக்கள் வகைப்பாடு
2001 ஆம் ஆண்டின் கணக்கெடுப்பிமன்படி மொத்தம் 1497 மக்கள் உள்ளனர். அதில் 729 ஆண்களும்  768 பெண்களும் உள்ளனர்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
கனடிய கால்பந்து லீக்
கனடிய கால்பந்து லீக் (Canadian Football League) என்பது கனடா நாட்டின் ஒரு தொழில்முறை கால்பந்துக் கழகமாகும். இது 1958 ஜனவரி 19 ஆம் நாள் தொராண்டோவை மையமாக வைத்துத் தொடங்கப்பட்டது
சாம்பல் கோப்பை
சாம்பல் கோப்பை கனடிய கால்பந்து லீக் சாம்பியன்ஷிப் விளையாட்டு மற்றும் கனடிய கால்பந்து விளையாடுகின்ற வெற்றிகரமான அணிக்கு வழங்கப்பட்ட கோப்பையின் பெயராகும். இது CFL யின் கிழக்கு மற்றும் மேற்கு பிரதேச பிளேஃப்பின்களின் வெற்றியாளர்களிடையே போட்டியிடுவதோடு கனடிய தொலைக்காட்சியின் மிகப் பெரிய வருடாந்த விளையாட்டு நிகழ்வுகள் ஒன்றாகும். 1958 ஆம் ஆண்டில் தொழில்முறை சிஎஃப்எல் உருவாக்கியதில் இருந்து எட்மண்டன் எஸ்கிமோஸ் மிகவும் சாம்பல் கோப்பை வென்றுள்ளது. டொரொண்டோ ஆர்கானாட்ஸ் மிகவும் சாம்பல் கோப்பை (17) முதலிடம் பெற்றது. சமீபத்திய, 105 வது க்ரே கோப்பை, ஒன்டாரியோவின் ஒட்டாவா நகரில், நவம்பர் 26, 2017 அன்று, டொராண்டோ ஆர்கானாட்ஸ் கால்கரி ஸ்டாம்பெடர்ஸ் 27-24 என்ற கணக்கில் தோற்கடித்தார்.
அந்தக் கோப்பை 1909 ஆம் ஆண்டில் கனடாவின் கவர்னர் ஜெனரல் ஏர்ல் க்ரே என்பவரால் நியமிக்கப்பட்டது, இது நாட்டின் மூத்த அமெச்சூர் ஹாக்கி சாம்பியன்ஷிப்பை தானே நன்கொடையாக நம்பியிருந்தது. அந்த நோக்கத்திற்காக அலன் கோப்பை பின்னர் நன்கொடை அளித்தபின், கிரீஸ் அதற்கு பதிலாக "கனடிய டொமினியன் கால்பந்து சாம்பியன்ஷிப்" (தேசிய சாம்பியன்ஷிப்) கனடிய கால்பந்தாட்ட வீரராகப் பெற்றார். இந்த கோப்பையில் ஒரு வெள்ளி சால்ஸை ஒரு பெரிய தளத்திற்கு இணைக்கின்றது, அதில் அனைத்து வென்ற அணிகளின் பெயர்கள், வீரர்கள் மற்றும் நிர்வாகிகள் பொறிக்கப்பட்டுள்ளனர். சாம்பல் கோப்பை பல சந்தர்ப்பங்களில் உடைக்கப்பட்டு, இருமுறை திருடப்பட்டது, மீட்கும் பணியில் ஈடுபட்டிருந்தது. இது 1947 இல் ஏற்பட்ட தீவிபத்தில் எஞ்சியிருந்த பல கட்டிடங்களை அழித்தது.
சாம்பல் கோப்பை முதலில் டொராண்டோ பல்கலைக்கழக வார்சிட்டி ப்ளூஸ் பல்கலைக்கழகத்தால் வென்றது. 1916 முதல் 1918 வரை முதல் உலகப் போர் மற்றும் 1919 ஆம் ஆண்டுகளில் விதிகள் சர்ச்சை காரணமாக இடைநிறுத்தப்பட்டது.
மேற்கோள்கள்
<References/>
பகுப்பு:தொராண்டோ பகுப்பு:1958 இல் விளையாட்டுகள்
நரியம்பாடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிரலம்ப உபநிடதம்
நிரலம்ப உபநிடதம் (Niralamba Upanishad) என்பது ஒரு சமசுகிருத உரையும் இந்து சமயத்தின் 22 சமய (பொது) உபநிடதங்களில் ஒன்றுமாகும். இந்த உரை, சர்வசர உபநிடதத்துடன் இந்து தத்துவத்தின் 29 அடிப்படைக் கருத்துக்களில், பண்டைய மற்றும் இடைக்கால சகாப்தமான 108 உபநிடதங்களின் தொகுப்பில் உட்பொதிக்கப்பட்ட இரண்டு பிரத்யேக சொற்களஞ்சியங்களில் ஒன்றாகும்.
நிரலம்ப உபநிடதம் 29 உபநிடதக் கருத்துக்களை வரையறுத்து விளக்குகிறது. ஆண்கள், பெண்கள், அனைத்து உயிர்களும், விஷ்ணு மற்றும் உருத்திரன் (சிவன்) போன்ற இந்துக் கடவுள்களும் அவற்றின் சாராம்சத்தில் பிரம்மம் என்ற ஒரே இறுதி யதார்த்தம் என்று குறிப்பிடுவது குறிப்பிடத்தக்கது. "கொத்தடிமை" என்பது தியாகச் சடங்குகள் மற்றும் சுயநலம் எனவும், "கொடூரமான ஆசை, வெறுப்பு மற்றும் பாசாங்குத்தனம்" ஆகியவற்றைக் கொண்டிருக்கும் போது விரதங்கள் செய்வது "பேய்த்தனம்" என்றும் இது குறிப்பிடுகிறது.
இந்த உரையானது இந்து மதத்தின் அத்வைத வேதாந்தப் பள்ளியுடன் எதிரொலிக்கும் பதில்களை வழங்குகிறது.
வரலாறு
நிரலம்ப உபநிடதத்தின் காலம் தெரியவில்லை. ஆனால் இது முக்திகா உபநிடதத்தைப் போன்ற பிற்கால இடைக்கால உரையாக இருக்கலாம். இந்நூலின் கையெழுத்துப் பிரதிகள் நிரலாம்போபநிடதம் என்ற பெயரிலும் காணப்படுகின்றன. இராமனால், அனுமனுக்கு கூறப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 34வது இடத்தில் பட்டியலிடப்பட்டுள்ளது.
உள்ளடக்கம்
நிரலம்ப உபநிடதம் என்பது வேதாந்தச் சொற்களின் ஒரு சொற்களஞ்சியம் ஆகும். ஒரு ஆரம்ப பிரார்த்தனைக்குப் பிறகு, தொடர்ச்சியான கேள்விகளைக் கேட்பதோடு, வரிசையான பதில்களுடன் தொடங்குகிறது. கேள்விகள், பிரம்மம் என்றால் என்ன? ஈசுவரன் என்பவர் யார்? ஜீவாத்மா என்பவர் யார்? பிரக்ருதி என்றால் என்ன? என்ற பல கேள்விகள் கேட்கப்படுகின்றன. உரையின் பொருளடகத்தில் பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அரக்கர்கள், பிசாசர்கள், ஆண்கள், பெண்கள், உயிரினங்கள், பிறப்புகள், நிலையான பொருட்கள், அஞ்ஞானம், சுகம், துக்கம், கர்மா, சொர்க்கம், நரகம், பந்தம், மோட்சம், குரு, சீடன், வித்வான், முதா, அசுரன், தவம், பரமபதம், கிரகம், ஆக்ரக்யம் மற்றும் சந்நியாசம் ஆகியவை அடங்கும்.
இதில் பதினாறு வினாக்களுக்கும் ஒரே பதிலைத் தந்திருப்பது குறிப்பிடத்தக்கது. பின்வருபவை அனைத்தும் பிரம்மம் (இறுதி உண்மை) என்று அழைக்கப்படும் ஒரே அடையாளம் என்று கூறுகிறது. பிரிவுகள் தவறானவை - பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அசுரர்கள், பிசாசுகள், பிராமணர்கள் மற்றும் பிற ஆண்கள், பெண்கள், அனைத்து உயிரினங்களும் நிலையான பொருட்கள். ஈசுவரன் மற்றும் ஜீவன் ஆகிய இரண்டும் பிரம்மத்தின் வெளிப்பாடு என்று உபநிடதம் விளக்குகிறது, அதே சமயம் பிரகிருதி பிராமணனின் சக்தி என விளக்கப்படுகிறது.
சுகம் (மகிழ்ச்சி) என்பது ஒருவரின் உள்ளார்ந்த பேரின்பத்தை உணர்ந்து, சச்சிதானந்தத்தை அனுபவிக்கும் நிலை என உரை வரையறுக்கிறது. துக்கம் (வலி) இவ்வுலகம், சுயமற்ற நிலை, சுய அறிவின் பற்றாக்குறை ஆகியவற்றால் இயக்கப்படுகிறது. சொர்க்கம் என்பது ஆன்மீக உண்மையுடன் தொடர்புடையது, அதே சமயம் நரகம் இவ்வுலக வாழ்வின் மீது ஏக்கம் கொள்வது.
உசாத்துணை
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
கொழும்பு மத்தி தேர்தல் தொகுதி
கொழும்பு மத்தி தேர்தல் தொகுதி (Colombo Central electorate) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த மூன்று அங்கத்தவர்களைத் தெரிவு செய்யும் ஒரு தேர்தல் தொகுதியாகும். இத்தேர்தல் தொகுதி இலங்கையின் மேற்கு மாகாணத்தில், கொழும்பு மாவட்டத்தில் கொழும்பு நகரின் மத்திய பகுதியை உள்ளடக்கியதாகும்.
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கொழும்பு மத்தி தேர்தல் தொகுதி கொழும்பு தேர்தல் மாவட்டத்தில் உள்ளடக்கப்பட்டது.
1947 நாடாளுமன்றத் தேர்தல்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு :
1952 தேர்தல்கள்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள் :
1956 தேர்தல்கள்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள் :
1960 (மார்ச்) தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள் :
1960 (சூலை) தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள் :
1965 தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள் :
1970 தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள் :
1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள் :
மேற்கோள்கள்
பகுப்பு:இலங்கையின் முன்னாள் தேர்தல் தொகுதிகள் பகுப்பு:கொழும்பு மாவட்டம்
1517
ஆண்டு 1517 (MDXVII) பழைய யூலியன் நாட்காட்டியில் வியாழக்கிழமையில் துவங்கிய சாதாரண ஆண்டு ஆகும்.
மேற்கோள்கள்
*
கோரிய நேரத்து ஒளிதம்
கோரிய நேரத்து ஒளிதம் (Video on Demand, VOD) அல்லது கோரிய நேரத்தில் ஒளிதமும் ஒலிதமும் (Audio and Video on Demand, AVOD) அமைப்புகள் பயனர்கள் தாங்கள் விரும்பும் நேரத்தில் தேர்ந்தெடுத்த ஒளித அல்லது ஒலித நிகழ்ச்சிகளைக் காண/கேட்க வழி செய்கின்றன. தொலைக்காட்சிகளுக்கும் தனி மேசைக் கணினிகளுக்கும் கோரிய நேரத்து ஒளிதம் வழங்க பெரும்பாலும் இணைய நெறிமுறைத் தொலைக்காட்சித் தொழினுட்பம் பயன்படுகிறது. கோரிய நேரத்து ஒளிதத்தின் ஒரு வகையே விட்டதைப் பிடித் தொலைக்காட்சி ஆகும்.
கோரிய நேரத்து தொலைக்காட்சி அமைப்புகள் இருவழிகளில் கோரிய நேரத்து ஒளிதத்தை வழங்குகின்றன; தொலைக்காட்சி அணுக்கப் பெட்டி மூலமோ கணினி அல்லது பிற கருவி மூலமோ நிகழ்ச்சிகளை நிகழ்நேர ஓடையாக வழங்குகின்றன அல்லது கணினி, எண்ணிம ஒளித பதிவுக் கருவி அல்லது பெயர்த்தகு ஊடக இயக்கியில் தரவிறக்கம் செய்துகொண்டு  பின்னர் வேண்டிய நேரத்தில் காண வகை செய்கின்றன. பெரும்பாலான கம்பிவட மற்றும் தொலைபேசி நிறுவனங்கள் காட்சிக்கு கட்டணம் நிகழ்ச்சிகள் உள்ளிட்ட கோரிய நேரத்து ஒளிதத்தை  இந்த இரு வழிகளிலும் தங்கள் வாடிக்கையாளர்கள் பெற வகை செய்கின்றனர். தரவிறக்கம் செய்யத் தேவையான எண்ணிம ஒளிதப் பதிவுக் கருவியையும் வாடகைக்கு விடுகின்றனர். இணையத்தைப் பயன்படுத்தும் இணையத் தொலைக்காட்சி கோரிய நேரத்தில் ஒளிதம் பெறப் பரவலாகப் பயன்படுத்தப்படுகிறது.
சில வான்பயணச் சேவைகளில் பயணிகளின் வான்பயணத்தின் போது பொழுதுபோக்க கோரிய நேரத்தில் ஒளிதமும் ஒலிதமும் நிகழ்ச்சிகளை இருக்கையின் முன்னால் அல்லது கைப்பிடிகளில் பொருத்தப்பட்டுள்ள தனிப்பட்ட காட்சித்திரைகளில் வழங்குகின்றனர். முன்னதாக இச்சேவையாளர்கள் பதிவு செய்திருந்த ஒளி அல்லது ஒலிக் கோப்புகளை வேண்டிய நேரத்தில் தற்காலிக நிறுத்தம், விரைவான முன்செலுத்துகை அல்லது விரைவான பின்செலுத்துகை வசதிகளுடன் இயக்க வழி செய்துள்ளனர்.
வெளி இணைப்புகள்
பகுப்பு:திரைப்படம் மற்றும் காணொளித் தொழினுட்பம் பகுப்பு:தொலைக்காட்சி சொல்லியல் பகுப்பு:இணையத் தொலைக்காட்சி பகுப்பு:இணைய ஒளிபரப்பு பகுப்பு:புதிய ஊடகம்
ஆய்வுப் பேழை (நூல்)
ஆய்வுப் பேழை நூலை கா. ம. வேங்கடராமையா எழுதி வெளியிட்டுள்ளார். இவர் ஆய்வாளரும் கல்வெட்டறிஞரும் ஆவார். இந்நூலில் இவரது 18 கட்டுரைகள் உள்ளன. இக்கட்டுரைகள் எவரும் எழுதாத செய்திகள் கொண்ட கட்டுரைகளாக அறியப்படுகின்றன. இந்நூல் நாட்டுடைமையாக்கப்பட்ட நூல்.
மேற்கோள்கள்
பகுப்பு:தமிழ் நூல்கள் பகுப்பு:நாட்டுடைமை நூல்கள்
நவ்ஜோத் சிங் சித்து
நவ்ஜோத் சிங் சித்து (Navjot Singh Sidhu, பிறப்பு: அக்டோபர் 20 1963, இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர் மற்றும் இந்திய தேசிய காங்கிரசு அரசியல்வாதி ஆவார், இவர் இந்தியத் துடுப்பாட்ட அனிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் ஆகிய போட்டிகளில் விளையாடியுள்ளார். தற்போது இவர் பஞ்சாப் மாநில அமைச்சராக உள்ளார்.தற்போது்இவர்  இவர் 51 தேர்வுத் துடுப்பாட்டப் போட்டிகளிலும், 136 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1983 – 1998 ஆண்டுகளில் பிரதிநிதித்துவப் படுத்தியுள்ளார்.
இவர் 1981 -1982 ஆம் ஆண்டுகளில் நடைபெற்ற ரஞ்சிக் கோப்பைத் திடரில் முதல் முறையாக முதல்தரத் துடுபபட்டப் போட்டிகளில் விளையாடினார். சுமார் 19 ஆண்டுகாலம் இவர் துடுபாடம் விளையாடியுள்ளார். சில காலங்கள் தேசிய அணியில் இவருக்கு இடம் கிடைக்காமல் உள்ளூர்ப் போட்டிகளில் விளையாடினார்.அதில் சிறப்பாக விளையாடியதனால் 1983 ஆம் ஆண்டில் இவர் மீண்டும் அணியில் சேர்க்கப்பட்டார். 1987 துடுப்பாட்ட உலகக்கிண்ணத் தொடரில் நான்கு அரை நூறுகள் அடித்தார். பெரும்பான்மையாக இவர் துவக்க வீரராகவே களம் இறங்குவார். இவர் ஆறு ஓட்டங்கள் திறனின் மூலம் இவர் பரவாலக அறியப்பட்டார். இந்தத் திறனின் மூலம் இவர் சிக்சர்ஸ் சித்து எனும் புனைபெயர் கொண்டு அழைக்கப்பட்டார். தனது ஓய்விற்குப் பிறகு துடுப்பட்டப் போட்டிகளின் வர்ணனையாளராகவும், தொலைக்காட்சி நிகழ்ச்சிகளின் நடுவராகவும் பணிப்ரிந்தார். 2013 முதல் 2015 ஆம் ஆண்டுகள்வரை நடைபெற்ற காமெடி நைட் வித் கபில் எனும் நகைச்சுவைத் தொடரில் நிரந்தர விருந்தினராகப் பங்குபெற்றார்.பின் 2012 ஆம் ஆண்டில் நடைபெற்ற பிக் பாஸ் நிகழ்ச்சியில் இவர் போட்டியாளராக கலந்துகொண்டார்.
சர்வதேச போட்டிகள்
1983 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. இதில் நவம்பர் 12 இல் அகமதாபாத்தில் மேற்கிந்தியத் தீவுகள் துடுபபட்ட அணிக்கு எதிராக நடைபெற்ற மூன்றாவது  தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்ட்டியின் முட்க்ஹல் ஆட்டப்பகுதியில் 15 ஓட்டங்கள் எடுத்து ரன் அவுட் அனார். பின் இரண்டாவது ஆட்டப் பகுதியில் 4 ஓட்டங்கள் எடுத்து ஆட்டமிழந்தார். இந்தப் போட்டியில் மேற்கிந்தியத் தீவுகள் அணி 138 ஓட்டங்கள் வித்தியசத்தில் வெற்றி பெற்றது.
பின் இரண்டாவது தேர்வுத் துடுப்பாட்டப் போட்டியிலும் இவர் அதிக ஓட்டங்களை எடுக்கவில்லை. பின் 1987 துடுப்பாட்ட உலகக்கிண்ணத் தொடருக்கான இந்தியத் துடுப்பாட்ட அணியில் இவருக்கு இடம் கிடைத்தது. இந்தத் தொடரில் ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியிலிவர் 73 ஓட்டங்கள் எடுத்தார். இருந்த ப்பொதிலும் இந்தப் போட்டியில் ஆத்திரேலியத் துடுப்பாட்ட அணி வெற்றி பெற்றது. இவர் இந்தத் தொடரில் நான்கு போட்டிகளில் அரைநூறு ஓட்டங்களை எடுத்தார். பின் அரையிறுதியில் இங்கிலாந்து துடுப்பாட்ட அணிக்கு எதிரான போட்டியில் இந்திய அணி தோற்றது. 1989 ஆம் ஆண்டில் இந்தியத் துடுப்பாட்டா ணி பாக்கித்தானில் சுற்றுப் பயணம் செய்து விளையாடியது. சார்ஜவில் நடைபெற்ற பாக்கித்தன் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் தனது முதல் நூறு ஓட்டங்களைப்பதிவு செய்தார். பின் 1993 ஆம் ஆண்டில் இங்கிலாந்துத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. குவாலியரில் நடைபெற்ற இங்கிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியிலிவர் 139 ஓட்டங்களை அடித்தார்.
அரசியல் வாழ்க்கை
நவ்ஜோத் சிங் சித்து காங்கிரசு பாரம்பரியக் குடும்பத்தில் இருந்து வந்தவர் என்றாலும் இதன் தன் அரசியல் வாழ்க்கையை பாரதிய ஜனதா கட்சியில் இருந்து தொடங்கினார். 2017 பஞ்சாப் சட்டமன்றத் தேர்தலில் அமிருதசரசு தொகுதியில் போட்டியிட விரும்பிய இவருக்கு அத் தொகுதியை ஒதுக்க முன்வராதது உள்ளிட்ட காரணங்களினால் பா.ஜ.க.வில் இருந்து 2016இல் விலகினார். பின்னர் இந்திய தேசிய காங்கிரசு கட்சியில் இணைந்தார். 2017 இல் நடந்த சட்டமன்ற இடைத் தேர்தலில் அமிருதசரசு கிழக்கு தொகுதியில் போட்டியிட்டு வென்றார். மாநில அரசில் அமைச்சராக பொறுப்பேற்றார். இதன் பிறகு முதலமைச்சர் அமரிந்தர் சிங்குடன் மோதல் போக்கில் ஈடுபட்டார். இதன் பின்னர் பஞ்சாப் மாநில காங்கிரசு தலைவராக நவ்ஜோத் சிங் சித்து 18 சூலை 2021 நியமிக்கப்பட்டார்.
மேற்கோள்கள்
பகுப்பு:இந்தியத் துடுப்பாட்டக்காரர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:இந்திய பஞ்சாப் அரசியல்வாதிகள்
பஸ்தி மகோற்சவம்
பஸ்தி மகோற்சவம் என்பது இந்தியாவின் உத்தரபிரதேச மாநிலம் பஸ்தியில் ஆண்டுதோறும் நடைபெறும் கலாச்சாரத் திருவிழாவாகும். இது ஒவ்வொரு ஆண்டும் ஜனவரி-பிப்ரவரி மாதங்களில் நடைபெறும். இந்த பஸ்தி பெருவிழா மாவட்ட நிர்வாகத்தால் ஏற்பாடு செய்யப்படுகிறது.
வரலாறு
பஸ்தி மகோற்சவம் எனும் இக்கலாச்சாரப் பெருவிழாமுதன்முதலில் 2019 ஆம் ஆண்டு ஏற்பாடு செய்யப்பட்டு பின்னர் ஒவ்வொரு ஆண்டும் ஜனவரி-பிப்ரவரி மாதங்களில் நடத்தப்படுகிறது.
2020
2020 ஆம் ஆண்டுக்கான பஸ்தி மகோற்சவம் ஜனவரி 28 தொடங்கி, பிப்ரவரி 1 வரை நடைபெற்றது. ,  விழாவை உத்தரப் பிரதேச சட்டப்பேரவைத் தலைவர் ஹிருதய் நாராயண் தீட்சித் கடந்த 28ஆம் தேதி தொடங்கி வைத்தார். அனுப் ஜலோட்டா, மைதிலி தாக்கூர், பிரிஜேஷ் சாண்டில்யா, பெனாஸ் மசானி மற்றும் குமார் விஸ்வாஸ் போன்ற பல்வேறு கலைஞர்கள் இந்த மகோற்சவத்தில் பங்கிபெற்றனர். நிகழ்ச்சி நடைபெற்ற இடம் கடேஷ்வர் பூர், பஸ்தியில் உள்ள அரசு இடைக் கல்லூரியாகும்.
2019
2019 ஆம் ஆண்டுக்கான ஜனவரி 28 தொடங்கி 1 பிப்ரவரி 2019 வரை நடைபெற்றது. நிகழ்ச்சி நடைபெற்ற இடம் அரசு இடைக் கல்லூரி, கடேஷ்வர் பூர், பஸ்தி.
குறிப்புகள்
பகுப்பு:உத்திரப் பிரதேசம் பகுப்பு:பண்பாடு பகுப்பு:மரபுகள் பகுப்பு:விழாக்கள்
உருமு தனலட்சுமி கல்லூரி
உருமு தனலட்சுமி கல்லூரி (Urumu Dhanalakshmi College), என்பது தமிழ்நாட்டின். திருச்சிராப்பள்ளியில் அமைந்துள்ள ஒரு கல்லூரி ஆகும். இது 1946 ஆம் ஆண்டில் நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:பாரதிதாசன் பல்கலைக்கழக இணைவுக்கல்லூரிகள் பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு கலை மற்றும் அறிவியல் கல்லூரிகள்
மதுரை மணி ஐயர்
மதுரை மணி ஐயர் (அக்டோபர் 25, 1912 - ஜூன் 8, 1968) கருநாடக இசையுலகில் புகழ்பெற்ற ஒரு இசைக்கலைஞர். சுவரம் பாடுவதில் வல்லுநராகக் கருதப்பட்டார்.
வாழ்க்கைக் குறிப்பு
இவரின் இயற்பெயர் சுப்பிரமணியன், காலப்போக்கில் இது சுருங்கி மணி ஆனது. மதுரையில் எம். எஸ். இராமசுவாமி ஐயர், சுப்புலக்சுமி ஆகியோருக்குப் பிறந்தவர். தகப்பனார் இராமசுவாமி ஐயர், அக்காலத்தில் பிரபலமான இசைக்கலைஞரான வித்துவான் புஷ்பவனத்தின் சகோதரர்.
சிறு வயதிலேயே கருநாடக இசையை முறையாகக் கற்றுக் கொண்டார். இவரது முதலாவது ஆசிரியர் ஸ்ரீ ராகம் பாகவதர். ராகம் பாகவதர் எட்டயபுரம் ராமச்சந்திர பாகவதருடைய மாணவர். அரிகேசநல்லூர் முத்தையா பாகவதருடன் தொடர்பு ஏற்பட்டு அவரது மதுரை தியாகராஜ சங்கீத வித்தியாலயத்தில் மாணவராகச் சேர்ந்தார்.
மணி ஐயர் தம் பெருநோய் காரணமாகத் திருமணம் செய்துகொள்ளவில்லை.
ஆங்கிலக் கல்வியில் தீவிரமான ஈடுபாடு கொண்டவர் மணி அய்யர். ஆங்கில இலக்கியத்தை விரிவாக வாசித்தவர். தமிழிலக்கியத்தில் தி. ஜானகிராமன், சுந்தர ராமசாமி போன்றவர்களுடன் நெருக்கமான உறவுள்ளவராக இருந்தார்.
சுவரம் பாடுவதில் நிகரற்று விளங்கிய மதுரை மணி, ராக ஆலாபனைகளை தேவையானபோது விஸ்தாரமாகப் பாடுவார். அந்தந்த கிருதிக்குத் தக்கவாறு சுருக்கமாகவோ, நடுத்தரமாகவோ, விவரித்தோ பாடும் திறன் மணியின் சிறப்பு. அவரால் பிரபலம் அடைந்த கீர்த்தனைகள் ஏராளம். நளினகாந்தி போன்ற அப்போது அபூர்வமாக இருந்த ராகங்களை சர்வ சாதாரணமாக பாடும் திறன் கொண்டவர்.
மேற்கோள்கள்
பகுப்பு:1912 பிறப்புகள் பகுப்பு:1968 இறப்புகள் பகுப்பு:மதுரை மக்கள் பகுப்பு:மதுரை இசைக்கலைஞர்கள் பகுப்பு:கருநாடக இசைப் பாடகர்கள் பகுப்பு:சங்கீத கலாநிதி விருது பெற்றவர்கள் பகுப்பு:இசைப்பேரறிஞர் விருது பெற்றவர்கள் பகுப்பு:20 ஆம் நூற்றாண்டுக் கருநாடக இசைக் கலைஞர்கள் பகுப்பு:சங்கீத நாடக அகாதமி விருது பெற்றவர்கள்
இராப் பத்து
இராப் பத்து அல்லது திருவாய்மொழித் திருநாள் என்பது தசமிக்கு மறுநாளான வளர்பிறையின் ஏகாதசி திதி முதல் தேய்பிறையின் பஞ்சமி திதி வரையான பத்து (10) நாட்கள் நடைபெரும் உற்சவத் திருவிழாவாகும். இக்காலத்தில் திருமால் விதவித அலங்கார வாகனத்தில் காட்சிதருகிறார். இவ்விழாவது வைணவ தலங்களான திவ்ய தேசங்களில் கொண்டாடப்படுகிறது. மேலும் இவ்விழாவின் போது திருவாய் மொழி ஆயிரம் பாசுரம் பாடப்பெறுகிறது.
காண்க
பகற் பத்து
வெளி இணைப்புகள்
பகுப்பு:வைணவ விழாக்கள்